Hany Soh

Hany Soh Hui Bin (lahir 24 Jun 1987) adalah seorang peguam dan ahli politik Singapura. Beliau juga seorang ahli Parlimen GRC Marsiling-Yew Tee sejak 2020.

 Pendidikan 
Beliau mendapat keputusan Peperiksaan Tamat Sekolah Rendah (PSLE) pada 1999 lalu belajar di Sekolah Menengah Bendemeer. Setelah lulus tahap O, beliau mendapat Diploma Undang-Undang & Pengurusan di Politeknik Temasek. Beliau juga berkelulusan Sarjana Muda Undang-Undang di Universiti Liverpool di United Kingdom.

 Kerjaya 
 Kerjaya peguam 
Sesudah lulus pada 2011, Soh telah menjadi ahli sukarelawan bersama dengan ahli-ahli akar umbi di Bukit Panjang yang lain di bawah bantuan Datuk Bandar Daerah Barat Laut Teo Ho Pin. Pada 2013, beliau menjadi seorang Peguambela & Peguamcara di Mahkamah Agung. Pada 2014, beliau menubuhkan Klinik Perundangan Komuniti pertama di pusat Jawatankuasa Penduduk (RC) di negara itu. Sebagai peguam, beliau menangani pelbagai kes-kes termasuk Chan Shwe Ching v Leong Lai Yee [2015], Phua Han Chun Jeffery v PP [2016], UBM v UBN [2017] dan Mohamed Affandi bin RosIi v PP [2018]. Pada  2016, beliau menyertai Perbadanan Undang-undang MSC dan menjadi pengarahnya pada tahun berikut.

 Kerjaya politik 
Soh dibawa ke Parti Tindakan Rakyat (PAP) dan bekerja sebagai ahli Jawatankuasa Eksekutif HQ PAP selama setahun, dari 2017 hingga 2018. 

Pada pilihan raya 2020, beliau dipilih sebagai calon GRC Marsiling-Yew Tee. Pada 5 Julai, kakinya patah kerana terjatuh semasa berkempen. 5 hari kemudian, beliau terpilih ke Parlimen, mengalahkan calon-calon pembangkang dari Parti Demokratik Singapura (SDP).

 Rujukan 

 Pautan luar 
 Hany Soh di Facebook

Kategori:Kelahiran 1987
Kategori:Orang hidup
Kategori:Anggota Parlimen Singapura
Kategori:Peguam Singapura